Angel Miladinov
<s>Angel Miladinov (Kumanovo, 27. svibnja 1928. - Zagreb, 4. siječnja 1984.), hrvatski televizijski redatelj i televizijski urednik.</s>

<s>Životopis</s>

<s>Angelov otac Sifrid Miladinov bio je zanimljiva osoba širokih interesa, o čemu svjedoči i izbor zanimanja, koje na početku prošlog stoljeća nisu bila uobičajena.</s><s>Izučio je fotografski zanat kod svojega ujaka, učenika i suradnika Miltona Manakija (pionira filma u jugoistočnoj Europi).</s><s>Oženio se Skopjankom Nadeždom Angelovom i do preseljenja u Skopje imao fotografski studio u Kumanovu, a jedno vrijeme i kino.</s><s>Prije drugog svjetskog rata vlastitom je filmskom kamerom snimio kratki film u boji "Svadba u Galičniku", koji se sada nalazi u fundusu Makedonske filmoteke.</s>

<s>Angel je po preseljenju obitelji u Zagreb, studirao povijest umjetnosti,i vodio fotografski laboratorij neophodan za funkcioniranje tog studija.</s>

<s>Karijera</s>

<s>1957. uključio se u tek osnovanu Televiziju Zagreb, gdje je od asistenta režije munjevito napredovao, služeći se dotada stečenim znanjem (volontirao je u filmskim projektima Jadran filma).</s><s>Od svojih prvih režija Angel je inaugurirao stil koji je utemeljio televizijsku estetiku, ali i etiku.</s>

<s>Uz urednicu Zoru Korać ostvario je serijal emisija posvećenih filmu "Ekran na ekranu" (trajao je 10 godina), "Četvrtkom otvoreno"  (emisija o kulturi), "Studio 13" (zabavno-glazbena emisija), ti serijali otvorili su veliki utjecaj na gledatelje ali i na samu televiziju.</s><s>U svibnju 2005. godine novi televizijski studio dobio je ime Angela Miladinova, odajući mu na taj način počast.</s>

<s>Nije bilo televizijskog programa koji nisu dotakle njegova ruka i imaginacija, ali je posebne sklonosti pokazivao za žive prijenose i kontakt-emisije.</s><s>1960-ih je godina kao urednik preuzeo Dokumentarni program, 1972. osniva II. program TV Zagreb i postaje njegov glavni urednik, a u trenutku smrti bio je urednik Dokumentarno-feljtonskog programa.</s><s>Cijelo je to vrijeme osmišljavao i režirao nove emisije, a kao urednik je okupljao mlade autore i stvorio plejadu novih imena, ne lišavajući se ni klasika (Bauer, Tadić, Fulgosi, Mimica).</s>

<s>Djela, redateljsko/urednička</s>

<s>"Ekran na ekranu" 
 "Četvrtkom otvoreno" 
 "Studio 13" 
 "Improvizacije" 
 "Feljton" 
 "Obično gledano" 
 "Slika do slike" 
 "Film, teatar i..." 
 "Mali noćni razgovori" 
 "Život je masovna pojava"
 "Politički dijalozi"
 "Kultura srca"</s>

<s>Vanjske veze</s>

<s>Hrvatski filmski režiseri
Hrvatski televizijski režiseri</s>

